b'\n_START_ARTICLE_\nMontbeno\xc3\xaet\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Franche-Comt\xc3\xa9 ob reki Doubs, 60 km jugovzhodno od Besan\xc3\xa7ona.\n_START_SECTION_\nUprava\n_START_PARAGRAPH_\nMontbeno\xc3\xaet je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Les Alli\xc3\xa9s, Arc-sous-Cicon, Ar\xc3\xa7on, Aubonne, Bugny, La Chaux, Gilley, Hauterive-la-Fresse, La Longeville, Maisons-du-Bois-Li\xc3\xa8vremont, Montflovin, Ouhans, Ren\xc3\xa9dale, Saint-Gorgon-Main in Ville-du-Pont s 6.339 prebivalci._NEWLINE_Kanton Montbeno\xc3\xaet je sestavni del okro\xc5\xbeja Pontarlier.\n_START_SECTION_\nZgodovina\n_START_PARAGRAPH_\nV zgodnjem 12. stoletju je bila na ozemlju ob\xc4\x8dine ustanovljena opatija, ki je sprva delovala po na\xc4\x8delih irskega meniha sv. Kolumbana, kasneje so jo prevzeli avgu\xc5\xa1tinci. Tako naselbina, ki je zrasla v njeni bli\xc5\xbeini, kot sama opatija sta bili poimenovani po vrhu Mont Beno\xc3\xaet, le ta pa po pu\xc5\xa1\xc4\x8davniku Beno\xc3\xaetu, ki je tam prebival._NEWLINE_Leta 1947 je Montbeno\xc3\xaet postal sede\xc5\xbe Svobodne republike Saugeais, ki jo je razglasil krajevni lastnik hotela Georges Pourchet.'